
Comisia pentru Buget,

Finanţe şi Bănci
Bucureşti, 04.09.2018 
Nr. 4c-2/ 461
PLx. 353/2018
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative pentru completarea art.292 alin.(1) din Legea nr.227/2015 privind Codul fiscal, trimisă spre dezbatere pe fond, cu adresa nr.PLx.353/2018, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE

Marius-Constantin BUDĂI
	[image: image3.jpg]ROMANIA




	Parlamentul  României
Camera Deputaţilor
	[image: image4.jpg]ROMANIA

19182018 | SARBATORIM IMPREUNA






Bucureşti,  04.09.2018    
Nr. 4c-2/ 461
PLx. 353/2018
Comisia pentru Buget,

Finanţe şi Bănci
RAPORT
asupra propunerii legislative pentru completarea art.292 alin.(1) din Legea nr.227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată spre dezbatere, pe fond, cu propunerea legislativă pentru completarea art.292 alin.(1) din Legea nr.227/2015 privind Codul fiscal.

Senatul, în calitate de primă Cameră sesizată, a respins propunerea legislativă în ședința din data de 29 mai 2018.
Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Propunerea legislativă a fost avizată negativ de către Comisia pentru politică economică, reformă şi privatizare și Comisia pentru agricultură, silvicultură, industrie alimentară şi servicii specifice, avizată favorabil de către Consiliul Legislativ și a primit punct de vedere negativ din partea Guvernului. 

Propunerea legislativă supusă dezbaterii are ca obiect de reglementare scutirea de la aplicarea taxei pe valoarea adăugată pentru livrările de fructe și legume proaspete.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat propunerea legislativă menţionată mai sus, în şedinţa din data de 04 septembrie 2018.
La lucrările Comisiei și-au înregistrat prezența un număr de 24 deputați, din totalul de 24 de membri.
La dezbaterea acestei propuneri legislative au participat, în calitate de invitați, reprezentanți ai Ministerului Finanţelor Publice.
În urma examinării propunerii legislative şi a opiniilor exprimate, deputații prezenți la lucrări, au hotărât cu unanimitate de voturi, să supună plenului Camerei Deputaţilor un raport de respingere a propunerii legislative pentru completarea art.292 alin.(1) din Legea nr.227/2015 privind Codul fiscal, deoarece România, în calitate de stat membru al Uniunii Europene, trebuie să respecte acquis-ul comunitar care, în domeniul taxei pe valoarea adăugată, nu prevede posibilitatea optării de către statele membre pentru introducerea altor scutiri de taxă pe valoarea adăugată decât cele prevăzute de Directiva privind sistemul comun al TVA (Directiva 112/2006/CE).  Introducerea altor scutiri de taxă pe valoarea adăugată decât cele prevăzute de Directiva menționată anterior, ar însemna o încălcare a acquis-ului comunitar în domeniul TVA, care, ar putea conduce la declanșarea de către Comisia Europeană a procedurii de infrigement.  

În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Marius-Constantin BUDĂI
	SECRETAR,

Marilen - Gabriel PIRTEA


Şef serviciu

Giorgiana Ene

Consultant parlamentar
Alexandra Nistor

